Kúpna zmluva

Uzatvorená v zmysle ust. § 588 a nasl. Občianskeho zákonníka 
 (ďalej len „Zmluva“) uzatvorená medzi:

Meno a Priezvisko: 	[*]
Trvalý pobyt: 		[*]
Dátum narodenia:	[*]
rodné číslo:		[*]
Štátne občianstvo: 	[*]

(ďalej len „Predávajúci”)

a

Meno a Priezvisko:      [*]		

Trvalý pobyt:               [*]							
Rodné číslo:                 [*]					 
Štátne občianstvo:     [*]		


(ďalej len „Kupujúci“)

(Kupujúci a Predávajúci spolu ďalej len „Zmluvné strany“ alebo každý jednotlivo ako “Zmluvná strana”)


Článok I.
Predmet Zmluvy

Predmetom tejto zmluvy je predaj nehnuteľností, zapísaných na liste vlastníctva č. [*],
vedenom Okresným úradom[*], katastrálny odbor, katastrálne územie [*],
obec [*], okres[*], a to :

1. (pozemok/Dom/Byt) parcela registra „[*]“ evidovaný́ na katastrálnej mape parcelné číslo  o
výmere 1308 m2, druh pozemku: orná pôda k celku evidovaný́ 1/1;

(ďalej len „Nehnuteľnosť“)


Článok II.
Stav Predmetu kúpy

1. Predávajúci týmto vyhlasuje, že mu nie sú známe také vady a poškodenia Nehnuteľností, na ktoré by mal Kupujúceho osobitne upozorniť. 

Článok III.
Kúpna cena a spôsob jej zaplatenia

1. Dohodnutá kúpna cena za predaj Predmetu kúpy predstavuje sumu vo výške [*] ,-eur ([*] eur) (ďalej len „Kúpna cena“], ktorá bude zaplatená Predávajúcemu kombinovane v hotovosti a prevodom pri a pred podpisom zmluvy.
2. Zmluvné strany potvrdzujú, že Kúpnu cenu uvedenú v bode 1 dohodli v súlade s ust. § 589 Občianskeho zákonníka.
Článok IV.
Osobitné dojednania Zmluvných strán

1. Zmluvné strany sa zaväzujú pravdivo informovať o dôležitých otázkach prevodu Predmetu kúpy podľa Zmluvy, a to vrátane vyhlásení uvedených nižšie.
2. Zmluvné strany prehlasujú, že im nie sú známe žiadne okolnosti, ktoré by mali za následok neplatnosť Zmluvy, alebo by mohli ohroziť platnosť Zmluvy alebo riadne plnenie ich povinností a záväzkov podľa Zmluvy.
3. Predávajúci prehlasuje, že na jeho majetok nebol vyhlásený́ konkurz ani nebolo povolené vyrovnanie ani reštrukturalizácia, nebolo voči nemu začaté konkurzné konanie, nebol  podaný́ návrh na vyrovnanie alebo na reštrukturalizáciu a ani nebol podaný́ návrh na exekučné konanie, nie je v predĺžení.
4. Ak sa preukáže nepravdivosť niektorého z vyhlásení daného niektorou Zmluvnou stranou v Zmluve alebo ak niektorá Zmluvná strana poruší niektorú z povinností uvedených v Zmluve, zaväzuje sa nahradiť druhej Zmluvnej strane škodu v celom rozsahu, ktorá dotknutej strane vznikla. Právo dotknutej Zmluvnej strany odstúpiť od Zmluvy tým nie je dotknuté.
5. Poplatky spojené s povolením vkladu vlastníckeho práva do katastra nehnuteľností
uhradí kupujúci.
Článok V.
Nadobudnutie vlastníctva k Predmetu kúpy

1. Zmluvné strany sa dohodli, že návrh na vklad vlastníckeho práva k Predmetu kúpy do
katastra nehnuteľností, v prospech Kupujúceho na základe Zmluvy podajú Okresnému úradu [*], katastrálnemu odboru po podpísaní Zmluvy obidvoma zmluvnými stranami.
2. Zmluvné strany berú na vedomie, že podpísaním Zmluvy sú svojimi zmluvnými
prejavmi viazané až do rozhodnutia Okresného úradu v [*], katastrálneho odboru o povolení alebo zamietnutí vkladu vlastníckeho práva k Predmetu kúpy v prospech Kupujúceho.
3. Zmluvné strany berú na vedomie, že vlastnícke právo k Predmetu kúpy nadobudne
Kupujúci až vkladom do katastra nehnuteľností vedeného Okresným úradom [*], katastrálnym odborom a právne účinky vkladu do katastra nehnuteľností vznikajú na základe právoplatného rozhodnutia Okresného úradu [*], katastrálneho odboru o jeho povolení.
4. V prípade, ak by Okresný́ úrad [*], katastrálny odbor rozhodol o zamietnutí
alebo o zastavení konania o návrhu na vklad vlastníckeho práva do katastra nehnuteľností podľa Zmluvy v prospech Kupujúcej, zmluvné strany sú povinné podpísať novú zmluvu o prevode vlastníckeho práva k Predmetu kúpy za podmienok dojednaných v Zmluve.
5. Ak Okresný́ úrad [*], katastrálny odbor preruší konanie o návrhu na vklad
vlastníckeho práva do katastra nehnuteľností podľa Zmluvy v prospech Kupujúceho, zmluvné strany sú povinné poskytnúť súčinnosť druhej zmluvnej strane a odstrániť nedostatky Zmluvy a návrhu na vklad vlastníckeho práva do katastra nehnuteľností, prípadne jeho príloh.

Článok VI.
Záverečné ustanovenia

1. Zmluvné strany podpisom Zmluvy zároveň potvrdzujú, že sú oprávnené s Nehnuteľnosťami a/alebo Predmetom kúpy disponovať, právny úkon je urobený́ v predpísanej forme, prejavy vôle sú hodnoverné, dostatočne zrozumiteľné a ich zmluvná voľnosť nie je ničím obmedzená.
2. Zmena Zmluvy je možná len písomnou dohodou Zmluvných strán.
3. Vo veciach neupravených Zmluvou sa zmluvný́ vzťah spravuje príslušnými ustanoveniami všeobecne záväzných právnych predpisov.
4. Ak niektoré ustanovenia Zmluvy nie sú celkom alebo sčasti platné a/alebo účinné alebo neskôr stratia platnosť a/alebo účinnosť, nie je tým dotknutá platnosť a/alebo účinnosť ostatných ustanovení. Namiesto neplatných a/alebo neúčinných ustanovení a na vyplnenie medzier sa použije právna úprava, ktorá, pokiaľ je to právne možné, sa čo najviac približuje zmyslu a účelu Zmluvy, pokiaľ pri uzatváraní Zmluvy Zmluvné strany túto otázku brali do úvahy.
5. Zmluva je vyhotovená v štyroch rovnopisoch, a to dva rovnopisy pre Okresný́ úrad [*], katastrálny odbor, jeden rovnopis pre Predávajúcu a jeden rovnopis pre Kupujúceho.
6. Zmluva nadobúda platnosť a účinnosť dňom jej podpisu Zmluvnými stranami. Účinky prevodu vlastníckeho práva k Predmetu kúpy podľa Zmluvy nastávajú dňom právoplatnosti rozhodnutia Okresného úradu [*], katastrálneho odboru o povolení vkladu vlastníckeho práva v prospech Kupujúceho k Predmetu kúpy do katastra nehnuteľností v Slovenskej republike.
7. Zmluvné strany vyhlasujú, že si Zmluvu riadne prečítali a potvrdzujú, že Zmluva je zrozumiteľná a určitá a vyjadruje ich skutočnú, slobodnú a vážnu vôľu, nie je uzatvorená v tiesni za nápadne nevýhodných podmienok a na znak súhlasu ju vlastnoručne podpísali.





V …...................... dňa ….................... 			V .............................., dňa ....................






______________________________			______________________________
Predávajúci: 						Kupujúci:
			

